Babelscape/SREDFM huggingface dataset:
Σάνσα Σταρκ

Η Σάνσα Σταρκ (αγγλικά: Sansa Stark) είναι φανταστικός χαρακτήρας, ο οποίος δημιουργήθηκε από τον Αμερικανό συγγραφέα Τζωρτζ Ρ. Ρ. Μάρτιν και αποτελεί έναν από τους σημαντικούς χαρακτήρες στην σειρά βιβλίων επιστημονικής φαντασίας "Το Τραγούδι της Φωτιάς και του Πάγου". 

Ο χαρακτήρας έκανε την πρώτη του εμφάνιση στο βιβλίο το "Παιχνίδι του Στέμματος" (1996). Η Σάνσα είναι η μεγαλύτερη κόρη και το δεύτερο ηλικιακά παιδί του λόρδου Ένταρντ Σταρκ και της γυναίκας του, Κάτλυν Σταρκ (γεννημένη Τάλλυ). Εμφανίστηκε επίσης στα βιβλία "Σύγκρουση Βασιλέων" (1998), "Θύελλα από ατσάλι" (2000) και "Βορά Ορνίων" (2005). Αν και απουσιάζει από το πέμπτο βιβλίο της σειράς, "Ο Χορός των Δράκων", η Σάνσα επιστρέφει στο έκτο βιβλίο, "Οι Άνεμοι του Χειμώνα".

Στην προσαρμογή της σειράς των βιβλίων από το HBO στην τηλεοπτική σειρά "Game of Thrones", τον ρόλο της Σάνσα ενσαρκώνει η αγγλίδα ηθοποιός Σόφι Τέρνερ. Ο χαρακτήρας έλαβε διάφορες κριτικές, ενώ το περιοδικό Rolling Stone τον κατέταξε ως τον 4ο καλύτερο χαρακτήρα της σειράς.

Η Τέρνερ και το υπόλοιπο καστ της σειράς προτάθηκαν για το Βραβείο Καλύτερης Ερμηνείας από ένα Σύνολο σε Δραματική Σειρά στα Βραβεία Σωματείου Ηθοποιών τις χρονιές 2012, 2014, 2015 και 2016. Επίσης, η Τέρνερ προτάθηκε για βραβείο Έμμυ στην κατηγορία του Β' Γυναικείου Ρόλου σε Δραματική Σειρά το 2019.
Athletissima

Το Athletissima είναι ένα ετήσιο μίτινγκ στίβου που διοργανώνεται στη Λωζάνη της Ελβετίας. Παλιά ήταν ένα από τα 5 μίτινγκ του IAAF Super Grand Prix, ενώ από το 2010 ένα από τα 14 μίτινγκ του IAAF Diamond League.

Η πρώτη έκδοση του μίτινγκ έγινε στις 8 Ιουλίου 1977 στο Στάδιο Πιερ ντε Κουμπερτέν. Το 1986 το μίτινγκ μεταφέρθηκε στο Σταντ Ολιμπίκ ντε λα Ποντέζ.
Βάλτερ Τούρνχερ

Ο Βάλτερ Τούρνχερ (Walter Thurnherr , 11 Ιουλίου 1963-) είναι ο ομοσπονδιακός καγκελάριος της Ελβετίας από την 1η Ιανουαρίου 2016.
Κόμμα Λαϊκοελευθεροφρόνων

Το Κόμμα Λαϊκοελευθεροφρόνων ήταν πολιτικό κόμμα στην Ελλάδα. Έδρασε κατά την δεκαετία του 1920.
Κόμμα Εθνικοφρόνων Λαϊκών

Το Κόμμα Εθνικοφρόνων Λαϊκών ήταν πολιτικό κόμμα στην Ελλάδα. Έδρασε κατά την δεκαετία του 1920.
Μωυσής Ελισάφ

Ο Μωυσής Ελισάφ (Ιωάννινα, 17 Ιουλίου 1954) είναι Έλληνας παθολόγος, πανεπιστημιακός και Δήμαρχος Ιωαννιτών.
Απολλόδωρος ο Καρύστιος

Ο Απολλόδωρος ο Καρύστιος ήταν αρχαίος Έλληνας θεατρικός συγγραφέας από την Εύβοια. Ήταν μεταξύ των σημαντικότερων συγγραφέων της αττικής Νέας Κωμωδίας, η οποία άκμασε στην Αθήνα μεταξύ του 300 και 260 π.Χ. Είναι διακριτός από τον Απολλόδωρο τον Γελώο (342—290), σύγχρονο του Μενάνδρου, ο οποίος ήταν επίσης συγγραφέας της Νέας Κωμωδίας. Έγραψε 47 κωμωδίες και βραβεύτηκε πέντε φορές. Οι κωμωδίες Εκυρά και "Φορμίων" του Τερέντιου βασίζονται στις κωμωδίες Εκυρά και Επιδικαζόμενος του Απολλοδώρου.
Πουί-ντε-Ντομ

Το Πουί-ντε-Ντομ (γαλλικά: "Puy-de-Dôme") είναι γαλλικός νομός της διοικητικής περιοχής Ωβέρνη-Ρον-Αλπ, στη νοτιο-κεντρική Γαλλία, στα βόρεια του Κεντρικού Ορεινού Όγκου (Μασίφ Σαντράλ). Το όνομα του νομού προέρχεται από το αδρανές ηφαίστειο Πουί ντε Ντομ.

Αντιστοιχεί περίπου στην πρώην Κάτω Ωβέρνη, διοικητική υποδιαίρεση της παλαιάς επαρχίας Ωβέρνη.

Το Εθνικό Ινστιτούτο Στατιστικής και Οικονομικών Μελετών (INSEE) και το Ταχυδρομείο του αποδίδουν τον κωδικό 63.

Από το 1960 έως το 2015 ήταν νομός της περιοχής Ωβέρνη. Την 1η Ιανουαρίου 2016 η περιοχή Ωβέρνη συγχωνεύτηκε με την περιοχή Ρον-Αλπ και πλέον αποτελούν τη νέα διοικητική περιοχή Ωβέρνη-Ρον-Αλπ.

Οι κάτοικοι ονομάζονται Πουιντομουά (ζ).
Ουλί Μπούφι

Ο Ουλί Μπούφι (, γεν. 25 Μαΐου 1948, Τίρανα) είναι Αλβανός πολιτικός που υπηρέτησε για σύντομο διάστημα ως ο 26ος Πρωθυπουργός της Αλβανίας το 1991.
Γεροσκήπου FC Ladies

Η Γεροσκήπου FC Ladies είναι κυπριακή ομάδα γυναικείου ποδοσφαίρου με έδρα τη Γεροσκήπου της επαρχίας Πάφου. Αποτελεί τμήμα του σωματείου Γεροσκήπου FC.
Ιεσόλο

Το Ιεσόλο είναι παραθαλάσσιο θέρετρο και κοινότητα στην Μητροπολιτική Πόλη της Βενετίας. Η έκταση της πόλης είναι 96.4 τετραγωνικά χιλιόμετρα, σύμφωνα με την τελευταία απογραφή (1-1-2018) ο πληθυσμός είναι 26.199 κάτοικοι και η πυκνότητα του πληθυσμού 270 κάτοικοι ανά τετραγωνικό χιλιόμετρο.
Με 6.000.000 επισκέπτες τον χρόνο το Ιεσόλο είναι ένα από το κορυφαία παραλιακά θέρετρα σε ολόκληρη την Ιταλία και ο έβδομος τουριστικός προορισμός. Οι παραλίες του μήκους 15 χιλιομέτρων με θέα στην κεντρική Ευρώπη προσελκύουν πολλούς επισκέπτες ιδιαίτερα από την Γερμανία, την Αυστρία, την Ολλανδία και την Γαλλία. 

Το Ιεσόλο βρίσκεται βόρεια από την Βενετία ανάμεσα στην Ερακλέα και το Καβαλλίνο-Τρεπόρτι, έδωσε το όνομα του στην γειτονική λιμνοθάλασσα στην Αδριατική Θάλασσα 22 τετραγωνικών χιλιομέτρων ανάμεσα στους ποταμούς Σίλε και Πιάβε. Στους Ρωμαϊκούς χρόνους η λιμνοθάλασσα ήταν επεκταμένη σε ολόκληρη την περιοχή που βρίσκεται σήμερα η πόλη, υπάρχουν πολλά νησάκια πάνω σε αυτή. Η οικονομία της πόλης στηρίζεται στον τουρισμό, έχει άφθονα παραθαλάσσια θέρετρα και μία τεράστια παραλία 15 χιλιομέτρων και ονομάζεται "Λίντο ντι Ιεσόλο". Η πόλη φιλοξενούσε ετήσια περίπου 6.000.000 τουρίστες τον χρόνο, τα τελευταία χρόνια οι τουρίστες έπεσαν στα 4.500.000 λόγω του μεγάλου ανταγωνισμού με τα γειτονικά τουριστικά θέρετρα.
Στέλλα Κονιτοπούλου

Η Στέλλα Κονιτοπούλου (Νάξος, 17 Σεπτεμβρίου 1965) είναι Ελληνίδα τραγουδίστρια του παραδοσιακού νησιώτικου είδους. 

Έχει βραβευτεί στην Ελλάδα και στο εξωτερικό για την προσφορά της στην παράδοση και στο νησιώτικο τραγούδι. Έχει κυκλοφορήσει 30 προσωπικούς δίσκους και έχει συμμετάσχει σε πολλούς δίσκους άλλων καλλιτεχνών.
Μουρόβνταγ

Το Μουρόβνταγ (αζερικά: Murovdağ) ή Μραβ (αρμενικά: Մռավի լեռնաշղթա - Μραβί Λερνασ’γτά) είναι η υψηλότερη οροσειρά στο Μικρό Καύκασο. Η οροσειρά εκτείνεται περίπου στα 70 χλμ. και το Όρος Γκαμίς είναι η υψηλότερη κορυφή της στα 3.724 μέτρα. Αποτελείται κυρίως από Ιουρασικούς, Κρητιδικούς και Παλαιογενείς βράχους.

Η κορυφογραμμή Μουρόβνταγ εκτείνεται βόρεια από την Κορυφή Χίναλνταγ μέσω του Όρους Γκαμίς (ή Γκομσασάρ). Η βορειοανατολική πλαγιά παρουσιάζει μια ομάδα γραφικών λιμνών, συμπεριλαμβανομένης της Γκιοϊγκιόλ κοντά στη βόρεια πλαγιά. Το οροπέδιο Καραμπάχ εκτείνεται νοτίως του Μουρόβνταγ. Τα δάση από έλατα και πικέες εκτείνονται όσο πιο νοτιοανατολικά του Μουρόβνταγ. Τα καλοκαιρινά ορεινά βοσκοτόπια του Μουρόβνταγ χρησιμοποιούνταν παραδοσιακά από τους αζέρους και τους αρμένιους βοσκούς.

Η κορυφογραμμή αποτελεί το βόρειο τμήμα της γραμμής ελέγχου που χωρίζει τη μη αναγνωρισμένη Δημοκρατία του Ναγκόρνο-Καραμπάχ από το Αζερμπαϊτζάν. Οι νότιες πλαγιές της διέρχονται από την περιοχή Μαρτακέρτ του Ναγκόρνο-Καραμπάχ.
Ένωσις Αγροτικών Κομμάτων

Η Ένωσις Αγροτικών Κομμάτων ήταν κόμμα που συμμετείχε στις εκλογές του 1946 στην Ελλάδα.
Σαιν ντε Πουί

Η οροσειρά Σαιν ντε Πουί (γαλλικά: Chaîne des Puys), που ονομάζεται επίσης Μον Ντομ (γαλλικά: Monts Dômes), είναι ένα σύνολο 80 ηφαιστείων, μια οροσειρά ηφαιστειακών βουνών που εκτείνεται σε έκταση μεγαλύτερη των 45 χιλιομέτρων στο βόρειο τμήμα του Κεντρικού Ορεινού Όγκου (Μασίφ Σαντράλ) της Γαλλίας. Αυτό το σύνολο είναι μέρος των ηφαιστείων της Ωβέρνης, τα οποία αποτελούν τμήμα του Φυσικού Περιφερειακού Πάρκου των ηφαιστείων της Ωβέρνης.

Η Σαιν ντε Πουί, που συνδέεται με το ρήγμα της Λιμάνι, εγγράφηκε στις 2 Ιουλίου 2018 στον κατάλογο των φυσικών χώρων παγκόσμιας πολιτιστικής κληρονομιάς της UNESCO ως «χώρος υψηλού τεκτονικού ενδιαφέροντος».
Apollon Ladies FC

Οι Apollon Ladies FC είναι κυπριακή ομάδα γυναικείου ποδοσφαίρου. Αποτελεί τμήμα του σωματείου του Απόλλωνα Λεμεσού. Έχει κατακτήσει 10 πρωταθλήματα Κύπρου, 10 κύπελλα Κύπρου και 7 Super Cup.
Μπουράνο

Το Μπουράνο είναι ένα νησί στην Λιμνοθάλασσα της Βενετίας, στην βόρεια Ιταλία, βρίσκεται κοντά στο νησί Τορτσέλλο στο βορειότερο άκρο της λιμνοθάλασσας. Είναι γνωστό για την παραγωγή δαντέλας και για τα φωτεινά και πολύχρωμα σπίτια του, η κύρια οικονομική πηγή είναι ο τουρισμός.
Το Μπουράνο απέχει 7 χιλιόμετρα από την Βενετία, το ταξίδι από την Βενετία διαρκεί 40 λεπτά με ένα Βαπορέτο.
Το Μπουράνο συνδέεται με μία γέφυρα με το νησί Ματσόρμπο, ο πληθυσμός του είναι 2.800 κάτοικοι.
Παραγωγή

Μια σύγχρονη γραμμή συναρμολόγησης [[Αυτοκίνητο|αυτοκινήτων]]Η Παραγωγή έτοιμων προϊόντων για χρήση ή μεταπώληση με τη χρήση εργατικού δυναμικού και μηχανών, εργαλείων, χημική και βιολογική επεξεργασία, συναρμολόγηση ή μεταποίηση, είναι η ουσία της δευτερογενούς βιομηχανίας. Ο όρος μπορεί να αναφέρεται σε ένα εύρος από ανθρώπινες δραστηριότητες, από τον τομέα της βιοτεχνίας έως τα υπερσύγχρονα εργοστάσια, αλλά εφαρμόζεται συνήθως στον βιομηχανικό σχεδιασμό, όταν οι πρώτες ύλες που λαμβάνονται από την πρωτογενή βιομηχανία μετατρέπονται μαζικά σε έτοιμα προϊόντα. Αυτά τα έτοιμα προϊόντα με τη σειρά τους μπορούν να πωληθούν σε άλλους κατασκευαστές για την περαιτέρω παραγωγή πιο σύνθετων προϊόντων (όπως αεροσκάφη, οικιακές συσκευές, έπιπλα, αθλητικά είδη ή αυτοκίνητα), ή να διανεμηθούν μέσω της τριτογενούς βιομηχανίας στους τελικούς χρήστες και τους καταναλωτές (συνήθως μέσω χονδρεμπόρων, που προμηθεύουν τους λιανοπωλητές, οι οποίοι στη συνέχεια τα πωλούν στους πελάτες τους). μικρογραφία| Ολοκληρωμένος θάλαμος μετάκαυσης, δευτερογενής καυστήρας ή αναγεννητική θερμική διάταξη οξείδωσης.H διαδικασία παραγωγής είναι τα στάδια με τα οποία οι πρώτες ύλες μετατρέπονται στο τελικό προϊόν. Η διαδικασία αρχίζει με το σχεδιασμό του προϊόντος και τον προσδιορισμό των προδιαγραφών για τα υλικά που θα χρησιμοποιηθούν. 

Οι οδηγίες παραγωγής περιλαμβάνουν όλα τα ενδιάμεσα βήματα της επεξεργασίας ή της συναρμολόγησης που απαιτούνται για την ολοκλήρωση του προϊόντος. Ορισμένες βιομηχανίες, όπως οι κατασκευαστές ημιαγωγών και χάλυβα χρησιμοποιούν τον όρο «βιομηχανοποίηση» . μικρογραφία| Συναρμολόγηση του τμήματος 41 του Boeing 787 Dreamliner

Ο τομέας της παραγωγής συνδέεται στενά με τον μηχανικό και τον βιομηχανικό σχεδιασμό. Αντιπροσωπευτικοί μεγάλοι παραγωγοί στη Βόρεια Αμερική είναι η General Motors Corporation, η General Electric, η Procter & Gamble, η General Dynamics, η Boeing, η Pfizer και η Precision Castparts. Στην Ευρώπη περιλαμβάνονται ο Όμιλος Volkswagen, η Siemens, η FCA και η Michelin . Μεγάλοι παραγωγοί στην Ασία είναι οι Toyota, Yamaha, Panasonic, LG, Samsung και Tata Motors.
Σοτομαρίνα

Η Σοτομαρίνα μία Ιταλική πόλη Ρωμαϊκής καταγωγής είναι προάστιο της κοινότητας Κιότζα, ανήκει στην Μητροπολιτική Πόλη της Βενετίας, στην Ιταλική Περιφέρεια του Βένετο στην βόρεια Ιταλία. Η Σοτομαρίνα είναι νησί που διασχίζεται με κανάλια, συνδέεται με την γειτονική Κιότζα και τα υπόλοιπα νησιά με γέφυρες, οι διαστάσεις του είναι 5 χιλιόμετρα σε μήκος, 300 μέτρα σε πλάτος. Τον 7ο αιώνα η Σοτομαρίνα ήταν γνωστή σαν "Μικρή Κλόντια", συνδεόταν με την γειτονική Κιότζα με μια πέτρινη γέφυρα. 

Ο οικισμός καταστράφηκε στην διάρκεια του "Πολέμου της Κιότζα" (1379) ανάμεσα στην Δημοκρατία της Βενετίας και την Δημοκρατία της Γένοβας για την διεκδίκηση της πόλης. Ο οικισμός παρέμεινε πλημμυρισμένος και ακατοίκητος για πολλούς αιώνες μέχρι τον 17ο αιώνα που ξανακτίστηκε. Η παραθαλάσσια περιοχή ανακαινίστηκε σημαντικά στα τέλη του 19ου αιώνα με την εκτροπή του ποταμού Μπρέντα και την δεκαετία του 1930 κατασκευάστηκε ένα φράγμα.
Λεϊλά Λύντια Τουγουτλού

Η Λεϊλά Λύντια Τουγουτλού (τουρκικά: Leyla Lydia Tuğutlu, γενν. 29 Οκτωβρίου 1989) είναι Τουρκογερμανίδα ηθοποιός, τραγουδίστρια και μοντέλο, εστεμμένη ως Μις Τουρκία του 2008. Εκπροσώπησε την Τουρκία στο διαγωνισμό Μις Κόσμος 2008.
Σύνδεσμος Μετριοπαθών Συντηρητικών

Ο Σύνδεσμος Μετριοπαθών Συντηρητικών ήταν πολιτικό κόμμα στην Ελλάδα, το οποίο έδρασε στη δεκαετία του 1920.

Το κόμμα συμμετείχε για πρώτη φορά σε εθνικές εκλογές το 1926, όπου κέρδισε μία έδρα στις βουλευτικές εκλογές και έλαβε το 0,6% των ψήφων. Ωστόσο, το κόμμα δεν ξανασυμμετείχε σε εκλογές.
Το Όνομά μου είναι Τρινιτά

Το Όνομά μου είναι Τρινιτά (Ιταλικά: Lo chiamavano Trinità ...) είναι μια κωμωδία σπαγγέτι γουέστερν σε παραγωγή Δυτικής Γερμανίας του 1970. Το σενάριο και η σκηνοθεσία του Ένζο Μπαρμπόνι (με ψευδώνυμο EB Clucher) και πρωταγωνιστούν ο Τέρενς Χιλλ και ο Μπαντ Σπένσερ.
Pocoyo

Το Pocoyo (ισπανικά: "Pocoyó") είναι προσχολικό κωμικό κινούμενο σχέδιο, δημιουργημένο από τους Γκιγιέρμο Γαρθία Καρσί, Κολμάν Λόπεθ, Λουίς Γαγιέγο και Νταβίντ Καντόγια. Η σειρά έχει μέχρι τώρα 3 κύκλους με 52 επεισόδια διάρκειας επτά λεπτών και ένα τέταρτο με 26 επεισόδια διάρκειας επτά λεπτών.

Η σειρά έχει ως κεντρικό χαρακτήρα ένα 4χρονο μωρό με το όνομα Ποκόγιο, ο οποίος αλληλεπιδρά με τους φίλους του Πάτο (μια πάπια), Έλλι (ελέφαντας) και τον Λούλα (σκύλος). 

Στην Ισπανία, το TVE2 ξεκίνησε την προβολή του δεύτερου κύκλου τον Απρίλιο του 2008. Ο τρίτος κύκλος άρχισε να προβάλλεται το 2010 με τίτλο "Let's Go Pocoyo" και σχεδιάστηκε για να διδάξει αγγλικά σε Ισπανούς τηλεθεατές προσχολικής ηλικίας. Τον Ιούνιο του 2006, η σειρά κέρδισε το Κρυστάλλινο Βραβείο καλύτερης τηλεοπτικής παραγωγής στο Διεθνές Φεστιβάλ Κινουμένων Σχεδίων του Αννεσύ.
Πίτσε

Ο Πίτσε ("Pitze") ή Πίτσμπαχ ("Pitzbach") είναι ποταμός της Αυστρίας, στο Τιρόλο, με μήκος 40,5 χιλιόμετρα. Είναι δεξιός παραπόταμος του Ιν. Πηγάζει σε υψόμετρο περίπου 2.400 μέτρα, από τον παγετώνα Μίτελμπεργκφέρνερ των Άλπεων Έτσταλ, και λίγο πιο κάτω σχηματίζει την αλπική λίμνη Ρίφλζεε και την ομώνυμη του ποταμού κοιλάδα (Πίτσταλ). Η λεκάνη απορροής του έχει έκταση 308,7 τετραγωνικά χιλιόμετρα. Εκβάλλει στον ποταμό Ιν 3 χιλιόμετρα ανατολικά της μικρής πόλεως Ιμστ, σε υψόμετρο 705 μέτρων.
Πιέτρο Τζέρμι

Ο Πιέτρο Τζέρμι (ιταλικά: Pietro Germi), (14 Σεπτεμβρίου 1914 - 5 Δεκεμβρίου 1974), ήταν Ιταλός ηθοποιός, σεναριογράφος και σκηνοθέτης.
Τάσος Χατζηβασιλείου

Ο Τάσος Χατζηβασιλείου (Σέρρες, 26 Αυγούστου 1981) είναι Έλληνας πολιτικός και διεθνολόγος, διδάκτορας Πολιτικής Επιστήμης και Ιστορίας. Στις εκλογές της 7ης Ιουλίου 2019 εξελέγη βουλευτής με την Νέα Δημοκρατία στην εκλογική περιφέρεια Σερρών. Έλκει την καταγωγή του από τον Προβατά Σερρών.
Κωνσταντίνος Καραγεώργης

Ο αντιναύαρχος Κωνσταντίνος Καραγεώργης (γεννήθηκε στις 23 Φεβρουαρίου 1962) είναι Έλληνας αξιωματικός του πολεμικού ναυτικού. Αυτή τη στιγμή υπηρετεί ως αντιναύαρχος.

Εντάχθηκε στο πολεμικό Ναυτικό το 1979 ως αξιωματικός οπλισμού.

Το 2015 διορίστηκε διοικητής του Πολεμικού Ναυτικού.
Οι Σούπερ Μπάτσοι του Μαϊάμι

Οι Σούπερ Μπάτσοι του Μαϊάμι (Ιταλικά: Miami Supercops (I poliziotti dell'8ª strada), είναι μια ιταλική κωμωδία του 1985 σε σκηνοθεσία Μπρούνο Κορμπούτσι και πρωταγωνιστούν ο Τέρενς Χιλλ και ο Μπαντ Σπένσερ.

Η ταινία αυτή, αποτελούσε την 16η ταινία της συνεργασίας του γνωστού δίδυμου Χιλλ και Σπένσερ και ήταν και η τελευταία τους.
Έβελιν Μακχέιλ

Η Έβελιν Μακχέιλ (αγγλικα: Evelyn Francis McHale, γεν. 20 Σεπτεμβρίου 1923 - 1 Μαΐου 1947) ήταν μια Αμερικανίδα λογίστρια που αυτοκτόνησε πηδώντας από τον 86ο όροφο στο Παρατηρητήριο κατάστρωμα του Εμπάιρ Στέιτ Μπίλντινγκ την 1η Μαΐου 1947.

Μια φωτογραφία που τραβήχτηκε τέσσερα λεπτά μετά το θάνατό της από τον φοιτητή φωτογραφίας Robert Wiles έγινε μια εικονική φωτογραφία αυτοκτονίας, που αναφέρεται ως "η πιο όμορφη αυτοκτονία".
Ενήλικοι στην Αίθουσα

Οι Ενήλικοι στην Αίθουσα (αγγλικά: Adults in the Room) είναι γαλλο-ελληνική ταινία του 2019 που σκηνοθέτησε ο Κώστας Γαβράς. Βασίζεται στο ομότιτλο βιβλίο του Γιάννη Βαρουφάκη, όπου περιγράφεται η διαπραγμάτευση για το ελληνικό χρέος που έλαβε χώρα το 2015, ένα από τα 100 καλύτερα βιβλία του 21ου αιώνα σύμφωνα με τον Guardian. 

Είναι η πρώτη μεγάλου μήκους ταινία του Γαβρά που γυρίστηκε στην Ελλάδα. Η ταινία επιλέχτηκε να προβληθεί εκτός διαγωνισμού στο 76ο Διεθνές Φεστιβάλ Κινηματογράφου της Βενετίας, με την ευκαιρία της βράβευσης του σκηνοθέτη για τη συνολική προσφορά του στον κινηματογράφο. Η πρώτη πανελλήνια προβολή έγινε το Σάββατο 28 Σεπτεμβρίου 2019, στις Νύχτες Πρεμιέρας.
Π.Α.Ε. Χανιά

Η Π.Α.Ε. Χανιά είναι επαγγελματική ποδοσφαιρική ομάδα που εδρεύει στην Κίσσαμο του νομού Χανίων της νήσου Κρήτης, στην Ελλάδα. Δημιουργήθηκε απο την συγχώνευση του τοπικού Κισσαμικού με τον ΑΟ Χανιά και αγωνίζεται στην επαγγελματική Β΄ Εθνική
Μίχαλ Σοκολόβσκι

Ο Μίχαλ Σοκολόβσκι (πολωνικά: "Michał Sokołowski," ορθή ελληνική απόδοση:"Μίχαου Σοκοουόβσκι", 11 Δεκεμβρίου 1992) είναι Πολωνός επαγγελματίας διεθνής καλαθοσφαιριστής, ο οποίος αγωνίζεται ως σμολ φόργουορντ για τη Ζιελόνα Γκούρα στη Μπάσκετμπολ Λιγκ Πολωνίας.
Πουί Μαρί

Το Πουί Μαρί (γαλλικά: Puy Mary) είναι μία κορυφή  του ηφαιστειακού ορεινού όγκου του Καντάλ, στο νομό Καντάλ της περιοχής Ωβέρνη-Ρον-Αλπ. Το ύψος του είναι 1.783 μέτρα πάνω από την επιφάνεια της θάλασσας.

Η περιοχή χαρακτηρίστηκε «Μεγάλο αξιοθέατο της Γαλλίας» με την ονομασία «Πουί Μαρί, ηφαίστειο του Καντάλ» στις 18 Δεκεμβρίου 2012.

Συγκεντρώνει περισσότερους από 500.000 επισκέπτες κάθε χρόνο και είναι μια από τις περισσότερο επισκέψιμες περιοχές της Ωβέρνης.
Airbus A321

Το Airbus A321 είναι αεροσκάφος μεσαίου μεγέθους το οποίο παρήχθη από την γαλλική εταιρεία Airbus. Τα αεροπλάνα Airbus A320 και Airbus A321 είναι οι κύριοι ανταγωνιστές του Boeing 737 το οποίο ξεκίνησε να παράγεται στη δεκαετία του 1960. 

Τον Δεκέμβριο του 2010, η Airbus ανακοίνωσε μια νέα γενιά της οικογένειας των A320, την A320neo (νέα επιλογή μηχανής). Η παραλλαγή A321neo με την πεπλατυσμένη άτρακτο περιλαμβάνει πιο αποτελεσματικές μηχανές με διάφορες βελτιώσεις. Το A321neo μπορεί να μεταφέρει μέχρι και 236 επιβάτες. Η τελική συναρμολόγηση του αεροπλάνου λαμβάνει χώρα στο Αμβούργο ή στο Μόμπαϊλ της Αλαμπάμα. 

Μέχρι τις 31 Ιουλίου 2020 είχαν παραδοθεί 2.116 αεροσκάφη Airbus A321, από τα οποία 1.920 είναι σε υπηρεσία. Επίσης, έχουν παραγγελθεί 2.552 ακόμη αεροσκάφη (57 A321ceo και 2.495 A321neo). Τον Ιούλιο του 2019, οι Αμερικανικές Αερογραμμές ήταν ο μεγαλύτερος κάτοχος αεροσκαφών Airbus A321, λειτουργώντας 225 αεροσκάφη.
Μπάσκετ Σαραγόσα

Η Μπάσκετ Σαραγόσα 2002 Σ.Α.ΝΤ., που συνήθως αναφέρεται ως Μπάσκετ Σαραγόσα και ως Κασαδεμόντ Σαραγόσα για λόγους χορηγίας, είναι επαγγελματική ομάδα μπάσκετ που εδρεύει στη Σαραγόσα της Ισπανίας. Η ομάδα παίζει στο Πρωτάθλημα Ισπανίας και το Μπάσκετμπολ Τσάμπιονς Λιγκ. Η έδρα της είναι η Παμπεγιόν Πρίνθιπε Φελίπε.
Τζιουντέκκα

Η Τζιουντέκκα είναι ένα νησί στην Λιμνοθάλασσα της Βενετίας στην βόρεια Ιταλία, ανήκει στην Συνοικία της Βενετίας ή «σεστιέρι» Ντορσοντούρο. Βρίσκεται νότια από την κύρια ομάδα των Βενετσιάνικων νησιών, χωρίζεται από την κεντρική πόλη με το "κανάλι της Τζιουντέκκα", το νησί Σαν Τζιόρτζιο Ματζιόρε βρίσκεται στα ανατολικά της. Στην αρχαιότητα η Τζιουντέκκα ήταν γνωστή σαν "Σπιναλόγκα" δηλαδή "μακρύ αγκάθι". Το όνομα της είναι παραφθορά του Ιουδαϊσμός, πολλές πόλεις στην νότια Ιταλία και την Σικελία που κατοικούνται από Ιουδαίους έχουν το ίδιο όνομα. Η Ιουδαϊκή κοινότητα της Βενετίας βρισκόταν ωστόσο στην «σεστιέρι» Καναρέτζιο στα βόρεια της πόλης, για την Τζιουντέκκα δεν υπάρχουν άλλες ενδείξεις πέρα από τα ονόματα. Πολλές ακόμα συνοικίες πόλεων της βόρειας Ιταλίας που κατοικούνται από Ιουδαίους έχουν το ίδιο όνομα.

Η Τζιουντέκκα ήταν ιστορικά μία περιοχή με μεγάλες βίλες με κήπους, στις αρχές του 20ου αιώνα έγινε Βιομηχανικό κέντρο με Ναυπηγεία, Εργοστάσια και Κινηματογραφικό στούντιο. Οι περισσότερες βιομηχανίες γνώρισαν παρακμή όταν έληξε ο Β΄ Παγκόσμιος Πόλεμος, το νησί έγινε στην συνέχεια ένας ήσυχος τόπος κατοικίας με πολυτελή διαμερίσματα, είναι γνωστή για την Νεωδόχο και τις εκκλησίες της. Το νησί είχε έναν τεράστιο αλευρόμυλο τον "Μολίνο Στάκι" που μετετράπη σε πολυτελή ξενοδοχείο, στην άλλη πλευρά υπάρχει το ξενοδοχείο πέντε αστέρων "Κιπριάνι" με ιδιωτικούς κήπους και θαλασσινό νερό. Οι Βενετοί άνοιξαν ένα αρχοντικό του 16ου αιώνα και το μετέτρεψαν σε ενοικιαζόμενα δωμάτια μεγάλης διάρκειας με το όνομα "Βίλλα F".
Πρωτάθλημα υδατοσφαίρισης Ισπανίας γυναικών

Το Πρωτάθλημα υδατοσφαίρισης Ισπανίας γυναικών (ισπανικά: Liga española de waterpolo femenino ή División de Honor femenina), γνωστό ως Liga Premaat Femenina για λόγους χορηγίας, είναι ένα Ισπανικό πρωτάθλημα για γυναικείους συλλόγους υδατοσφαίρισης. Στο Ισπανικό σύστημα πρωταθλημάτων υδατοσφαίρισης γυναικών, είναι το πρωταρχικό πρωτάθλημα της χώρας και διοργανώνεται από την Βασιλική Ισπανική Ομοσπονδία Κολύμβησης (Real Federación Española de Natación). Το πρωτάθλημα αποτελείται από 10 ομάδες και λειτουργεί με το σύστημα προβιβασμού και υποβιβασμού με την Β΄ Κατηγορία (Primera División).

Το πρωτάθλημα διοργανώθηκε για πρώτη φορά το 1987 με την ονομασία «Πριμέρα Ντιβισιόν» (Primera División) και την περίοδο 1999–2000 ονομάστηκε σε «Ντιβισιόν ντε Χονόρ» (División de Honor).

Από την έναρξη του πρωταθλήματος το 1987, 6 ομάδες έχουν κερδίσει τον τίτλο με τις καλύτερες από αυτές να είναι η Σαμπαδέλ (18) και η Μεντιτεράνι (11). Η τρέχουσα πρωταθλήτρια είναι η Σαμπαδέλ, η οποία κέρδισε τον τίτλο την περίοδο 2020−21.
Ρόσα Ράντομ

Η Ρόσα Ράντομ (πολωνικά:"Rosa Radom") είναι πολωνικός επαγγελματικός σύλλογος καλαθοσφαίρισης, με έδρα το Ράντομ. Ο σύλλογος ιδρύθηκε το 2003 και συμμετέχει στο Πρωτάθλημα Πολωνίας από την περίοδο 2012-13.
Κλεομένης Κλεομένους

Ο Κλεομένης Κλεομένους ήταν αξιωματικός του Ελληνικού Στρατού.

Γεννήθηκε στην Αθήνα το 1852. Πολέμησε στον ελληνοτουρκικό Πόλεμο του 1897 και τους Βαλκανικούς Πολέμους του 1912-13. Συνταξιοδοτήθηκε στις 3 Φεβρουαρίου 1914 (Π.Η.) με το βαθμό του υποστρατήγου.Έτσι αφού πέθανε πολεμώντας γενναία και η οδός Κλεομένους που ξέρουμε σήμερα πήρε από αυτόν το όνομα της..
Πρωτάθλημα καλαθοσφαίρισης Πολωνίας

Το Πρωτάθλημα καλαθοσφαίρισης Πολωνίας (πολωνικά: "Polska Liga Koszykówki, PLK") είναι επαγγελματικό πρωτάθλημα καλαθοσφαίρισης για συλλόγους ανδρών στην Πολωνία. Αποτελεί το πρώτο και το υψηλότερο επίπεδο στην πυραμίδα της πολωνικής καλαθοσφαίρισης. Η νικήτρια ομάδα του τελικού γύρου στέφεται Πρωταθλήτρια Πολωνίας εκείνης της σεζόν. 

Ξεκίνησε το 1947-48, με το όνομα 1 Λίγκα ("I Liga") και αρχικά οργανώθηκε από την Πολωνική Ομοσπονδία Καλαθοσφαίρισης. Το πρωτάθλημα άλλαξε στην τρέχουσα μορφή του, αρχίζοντας με τη σεζόν 1997-98, αφού η Πόλσκα Λίγκα Κοσικούφκι ΑΕ ("Polska Liga Koszykówki SA", η συμμετοχική εταιρεία του Πρωταθλήματος Καλαθοσφαίρισης Πολωνίας) ανέλαβε τον έλεγχο του πρωταθλήματος (η PLK SA ιδρύθηκε το 1995). Τη σεζόν 2000-01, το πρωτάθλημα έγινε επαγγελματικό. 

Το Πρωτάθλημα Πολωνίας, το οποίο διεξάγεται με τους κανονισμούς της FIBA, αποτελείται σήμερα από 17 ομάδες (επαγγελματικούς συλλόγους καλαθοσφαίρισης). Κάθε σεζόν χωρίζεται στην κανονική περίοδο πρωταθλήματος και στο γύρο των πλέι οφ (από τη σεζόν 1984-85). Στο τέλος της κανονικής περιόδου του πρωταθλήματος, οι οκτώ κορυφαίες ομάδες προκρίνονται στα πλέι οφ. 

Τα πολωνικά πρωταθλήματα καλαθοσφαίρισης ανδρών υφίστανται από το 1928. Η Σλονσκ Βρότσουαφ είναι η κάτοχος των περισσότερων τίτλων, με 17.
Πάπας Γρηγόριος Ζ΄

Ο Πάπας Γρηγόριος Ζ΄ ( , 1015 - 25 Μαΐου 1085), γεννηθείς με το όνομα Χίλντεμπραντ της Σοβάνα ( ), ήταν Πάπας από την 22η Απριλίου 1073 μέχρι το θάνατό του το 1085. 

Είναι γνωστός για τη Γρηγοριανή μεταρρύθμιση, για τη θέση του στην Έριδα της Περιβολής, τη διαφωνία του με τον Άγιο Ρωμαίο Αυτοκράτορα Ερρίκο Α' που επιβεβαίωσε την υπεροχή της παπικής εξουσίας και για το νέο εκκλησιαστικό δίκαιο για την εκλογή του Πάπα από το Κολλέγιο των Καρδιναλίων. Ήταν, επίσης, στην πρώτη γραμμή των εξελίξεων για τη σχέση μεταξύ του αυτοκράτορα και του παπισμού προτού γίνει Πάπας. Ήταν ο πρώτος πάπας σε αιώνες που επέβαλε αυστηρά την αρχαία πολιτική της Δυτικής Εκκλησίας για την αγαμία του κλήρου και επίσης καταδίκασε την πρακτική της σιμωνίας .

Ο Γρηγόριος Ζ' αφόρισε τον Ερρίκο Δ' τρεις φορές. Ως εκ τούτου, ο Ερρίκος Δ' ανέθεσε στον Αντίπαπα Κλήμη Γ' να τον αντιπολιτευθεί στους αγώνες πολιτικής εξουσίας μεταξύ της Καθολικής Εκκλησίας και της αυτοκρατορίας του. Αποκαλέστηκε ως ένας από τους σημαντικότερους Ρωμαίους ποντίφικες μετά την επιτυχία των μεταρρυθμίσεών του, αλλά ο Γρηγόριος Ζ' ήταν, κατά τη διάρκεια της θητείας του, περιφρονημένος από πολλούς για την εκτεταμένη χρήση της παπικής του εξουσίας. 

Επειδή ως Πάπας ήταν επιφανής υπέρμαχος της παπικής υπεροχής, οι επόμενες γενιές επικαλέστηκαν τη μνήμη του σε πολλές περιστάσεις, τόσο θετικά όσο και αρνητικά, συχνά αντικατοπτρίζοντας τη στάση των μεταγενέστερων συγγραφέων στην Καθολική Εκκλησία και τον παπισμό. Ο Μπενό του Σαντ Μάρτινο και Σίλβεστρου, ο οποίος αντιπολιτεύθηκε τον Γρηγόριο Ζ' στην Έριδα της Περιβολής, εξαπέλυσε εναντίον του κατηγορίες, όπως για νεκρομαντεία, για βασανιστήρια ενός παλαιού φίλου σε ένα κρεβάτι από καρφιά, μια απόπειρα δολοφονίας, αδίκαστες εκτελέσεις, άδικους αφορισμούς, αμφισβήτηση της Πραγματικής Παρουσίας στην Ευχαριστία, ακόμα και βεβήλωση της Ευχαριστίας. Αυτό επαναλήφθηκε διακαώς από τους μεταγενέστερους αντιπάλους της Καθολικής Εκκλησίας, όπως από τον Άγγλο Προτεστάντη Τζον Φόξε. Ο Βρετανός συγγραφέας Τζόζεφ ΜακΚέιμπ του 20ού αιώνα περιέγραψε τον Γρηγόριο ως "«τραχύ και βίαιο χωρικό, που επιστράτευσε την ωμή δύναμή του στην υπηρεσία του μοναστικού ιδεώδους που ενστερνίστηκε»". Αντίθετα, ο σύγχρονός του ιστορικός του 11ου αιώνα, HEJ Cowdrey, έγραψε: "«[ο Γρηγόριος Ζ'] ήταν εκπληκτικά ευέλικτος, προχωρώντας προσεκτικά και εμβάλλοντας εις αμηχανίαν εξίσου τους απαιτητικούς συνεργάτες ... και τους σχολαστικούς και συντηρητικούς... Ο ζήλος του, η ηθική του δύναμη και το θρησκευτικό του φρόνημα, ωστόσο, εγγυούνταν ότι έπρεπε να κρατήσει σε αξιοσημείωτο βαθμό την πίστη και την συνεισφορά μιας ευρείας ποικιλίας ανδρών και γυναικών»".
Λαδοτύρι Μυτιλήνης

thumb|250px|Λαδοτύρι
Το Λαδοτύρι Μυτιλήνης είναι σκληρό τυρί με προστατευόμενη ονομασία προέλευσης (ΠΟΠ) το οποίο παράγεται από πρόβειο ή αιγοπρόβειο γάλα στην Λέσβο. Έχει λευκό ή λευκοκίτρινο χρώμα, σκληρή επιδερμίδα και έχει μικρές οπές διεσκορπισμένες σε όλη του την μάζα.
Καναρέτζιο

Το Καναρέτζιο είναι το βορινότερο από τα έξι "Σεστιέρι" ή "ιστορικές επαρχίες" στις οποίες έχει διαιρεθεί η Βενετία. Αποτελεί την δεύτερη Σεστιέρι σε έκταση και την μεγαλύτερη σε πληθυσμό με 13.169 κατοίκους (2007). Το νησάκι Ιζόλα ντι Σαν Μικέλε στο οποίο βρίσκεται το ιστορικό κοιμητήριο της Βενετίας ανήκει στο Καναρέτζιο. Το "Κανάλι του Καναρέτζιο" ήταν η κύρια διαδρομή επικοινωνίας στην πόλη μέχρι την εποχή που κατασκευάστηκε η σιδηροδρομική γραμμή που συνδέει την Βενετία με την ηπειρωτική ενδοχώρα. Το ίδιο το όνομα "Καναρέτζιο" μεταφράζεται στην Ιταλική γλώσσα ως "Μεγάλο Κανάλι".
Σαν Πόλο

Το Σαν Πόλο είναι το μικρότερο και πιο κεντρικό από τα έξι "Σεστιέρι" ή "Συνοικίες" στις οποίες έχει διαιρεθεί η Βενετία, αποτελεί την πρωτεύουσα Ριάλτο. Το Σαν Πόλο καλύπτει έκταση 35 εκτάρια κατά μήκος του Μεγάλου Καναλιού. Αποτελεί το παλαιότερο τμήμα της Βενετίας, έχει κατοικηθεί από τον 9ο αιώνα μαζί με το Σεστιέρι του Σαν Μάρκο, πήρε το όνομα του από την ομώνυμη εκκλησία του Σαν Πόλο. Το Σεστιέρι του Σαν Πόλο αποτελεί την κεντρική αγορά της πόλης από το 1097, από τον 13ο αιώνα συνδέεται με την ανατολική όχθη του Μεγάλου Καναλιού με τη γέφυρα του Ριάλτο. 

Το δυτικό τμήμα της συνοικίας είναι διάσημο για τις Εκκλησίες ενώ το ανατολικό που πολλές φορές ονομάζεται "Ριάλτο" για τα Ανάκτορα και τα μικρότερα σπίτια.
Τα μεγαλύτερα αξιοθέατα της συνοικίας είναι η "Γέφυρα του Ριάλτο", η εκκλησία του Σαν Τζάκομο ντι Ριάλτο που σύμφωνα με τον θρύλο είναι η παλιότερη στην πόλη, το Γήπεδο του Σαν Πόλο με την εκκλησία του Σαν Πόλο και η οικία του Κάρλο Γκολντόνι.
Αλεξάντερ Μέξι

Ο Αλεξάντερ Μέξι (, γεν. 8 Μαρτίου 1939 στα Τίρανα) είναι Αλβανός πολιτικός. 

Σπούδασε πολιτικός μηχανικός στο Πανεπιστήμιο των Τιράνων και ειδικεύθηκε στη μεσαιωνική αρχιτεκτονική και την αναστήλωση βυζαντινών ναών. Εργάστηκε στο Ινστιτούτο Μνημείων Πολιτισμού από το 1962 έως το 1987 και στο Ινστιτούτο Αρχαιολογίας από το 1987 έως το 1991. 

Ο Μέξι ήταν ο πρώτος μη κομμουνιστής πρωθυπουργός της Αλβανίας από το 1992 έως το 1997 υπό την προεδρία του Σαλί Μπερίσα. Πριν από αυτό ήταν Αντιπρόεδρος του Κοινοβουλίου για έναν χρόνο. Μετά τις ταραχές του 1997 στη χώρα, ο Μέξι αναγκάστηκε να παραιτηθεί. Ο διάδοχός του Μπασκίμ Φίνο προερχόταν από το αντιπολιτευόμενο Σοσιαλιστικό Κόμμα (SP). Είναι ένας από τους ιδρυτές του Δημοκρατικού Κόμματος της Αλβανίας (DP), αλλά πλέον δεν έχει καθήκοντα. 

Έχει υπάρξει συγγραφέας πληθώρας συγγραμμάτων σχετικά με την αρχαιολογία και την αρχιτεκτονική μνημείων στην Αλβανία. Επέστρεψε στον πολιτικό βίο το 2009 ως επικεφαλής του συνασπισμού "Πόλος Ελευθερίας", μιας εναλλακτικής δεξιάς πτέρυγας του Δημοκρατικού Κόμματος.
Holden

Η Holden ([ˈholdæn]) πρώην γνωστή ως General Motors-Holden είναι αυστραλιανή μάρκα αυτοκινήτων και πρώην παραγωγός αυτοκινήτων, η οποία εισάγει έτοιμα αυτοκίνητα με το εμπορικό σήμα Holden. Εδρεύει στο Πορτ Μέλμπουρν της Βικτώριας.

Η εταιρεία ιδρύθηκε ως παραγωγός σελών το 1856 και έγινε εταιρεία παραγωγής αυτοκινήτων το 1908. Έγινε θυγατρική της General Motors (GM) το 1931, όταν η εταιρεία μετονομάστηκε σε General Motors-Holden's Ltd. Το 1998 μετονομάστηκε σε Holden Ltd και το 2005 μετονομάστηκε σε General Motors-Holden.

Παλαιότερα, η Holden πωλούσε αυτοκίνητα των Chevrolet, Isuzu, Nissan, Opel, Suzuki, Toyota και Vauxhall Motors, αλλά με αλλαγμένο σήμα. Πρόσφατα η εταιρεία πωλούσε μοντέλα από τις GM Korea, GM Thailand, GM North America, και δικά της μοντέλα όπως τα Holden Commodore, Holden Caprice και Holden Ute. Έγινε επίσης ο διανομέας της Opel από το 2012 μέχρι την απόσυρση της Opel από την Αυστραλία στα μέσα του 2013, ενώ το 2009 έγινε για λίγο διανομέας της Cadillac πριν την επ' αορίστου αναβολή της εισόδου της εταιρείας στην Αυστραλία.
Σαν Μάρκο

Το Σαν Μάρκο είναι ένα από τα έξι "Σεστιέρι" ή "Συνοικίες" στις οποίες έχει διαιρεθεί η Βενετία, περιλαμβάνει το μικρό νησί Σαν Τζιόρτζιο Ματζιόρε. Ο πληθυσμός της συνοικίας σύμφωνα με την τελευταία απογραφή είναι 4.236 κάτοικοι (12 Δεκεμβρίου 2007). Η πλατεία του Αγίου Μάρκου βρίσκεται μέσα στο Σαν Μάρκο αλλά δεν περιλαμβάνεται στο Σεστιέρι. Το Σαν Μάρκο περιέχει κολοσσιαία αξιοθέατα όπως η πλατεία του Αγίου Μάρκου, η Βασιλική του Αγίου Μάρκου, το Παλάτι των Δόγηδων, το Ανάκτορο των Ντάντολων και οι Βενετσιάνικες εκκλησίες του Σαν Μοιζέ, του Σαν Μαουρίτσιο, του Σάντο Στέφανο, του Σαν Σαλβαδόρ, του Σαν Τζουλιάν και του Σαν Σαμουέλ.
Η περιοχή είναι έντονα πυκνοκατοικημένη και αποτελούσε πάντα το κέντρο της Βενετσιάνικης κυβέρνησης, σήμερα περιέχει πολλά ξενοδοχεία, τράπεζες και καταστήματα. Το Σαν Μάρκο έχει γοητεύσει σε τέτοιο βαθμό που χρησιμοποιείται σε διάσημα βιντεοπαιχνίδια όπως το Tekken και το Assassin's Creed II.
Μαμούκα Μπαχτάτζε

Ο Μαμούκα Μπαχτάτζε (Mamuka Bakhtadze, γεννήθηκε στις 9 Ιουνίου 1982) είναι Γεωργιανός πολιτικός ο οποίος διετέλεσε πρωθυπουργός της χώρας από τις 20 Ιουνίου 2018 έως τις 2 Σεπτεμβρίου 2019. Ο Μπαχτάτζε ανακοίνωσε την επίσημη δήλωσή του σχετικά με την παραίτηση μέσω του Facebook. Είχε προηγουμένως υπηρετήσει ως υπουργός Οικονομικών (2017-2018) και, πριν από αυτό, εκτελεστικός διευθυντής της γεωργιανής σιδηροδρομικής εταιρείας (2013-2017).
Αρένα Γκντίνια Σπορτς

Η Αρένα Γκντίνια Σπορτς (λατινική γραφή:"Gdynia Sports Arena," γνωστή στην Πολωνία ως "Hala Sportowo-Widowiskowa Gdynia") είναι μία κλειστή αρένα που βρίσκεται στη Γκντίνια της Πολωνίας. Είναι η έδρα του επαγγελματικού συλλόγου καλαθοσφαίρισης Άρκα Γκντίνια. Η αρένα άνοιξε στις 22 Δεκεμβρίου 2008 και διαθέτει χωρητικότητα 5.500 θέσεων για αγώνες καλαθοσφαίρισης.

Η αρένα φιλοξένησε την τελική κλήρωση του Παγκοσμίου Κυπέλλου ποδοσφαίρου U20 του 2019.
Αντώνιος Τσαπατάκης

Ο Αντώνιος Τσαπατάκης (Χανιά, 13 Ιανουαρίου 1988) είναι Έλληνας παραολυμπιονίκης στην κολύμβηση. Αγωνίζεται κυρίως στα 100μ. πρόσθιο, κατηγορίας SB4.
Ο Τσαπατάκης έχει λάβει πολλά βραβεία σε εθνικό επίπεδο (κατέχει δύο εθνικά ρεκόρ), ευρωπαϊκούς και παγκόσμιους διαγωνισμούς. Έχει στην κατοχή του πάνω από 20 χρυσά, ασημένια και χάλκινα μετάλλια. Η δύναμη του, το πάθος και η αποφασιστικότητα του τον οδήγησαν στους Παραολυμπιακούς το 2012 στο Λονδίνο και το 2016 στο Ρίο, κερδίζοντας την 4η θέση στα 100μ. πρόσθιο SB4. Το 2015, έσπασε το Ευρωπαϊκό ρεκόρ και κέρδισε το ασημένιο μετάλλιο στο Παγκόσμιο Πρωτάθλημα Κολύμβησης της Διεθνούς Παραολυμπιακής Επιτροπής (IPC) στη Γλασκώβη. O Τσαπατάκης συνεχίζει τη προετοιμασία του για τους Παραολυμπιακούς Αγώνες του 2021 στην Ιαπωνία.
Πρωτάθλημα υδατοσφαίρισης Ρωσίας γυναικών

Το Πρωτάθλημα υδατοσφαίρισης Ρωσίας γυναικών (), είναι ένα Ρωσικό πρωτάθλημα για γυναικείους συλλόγους υδατοσφαίρισης. Στο Ρωσικό σύστημα πρωταθλημάτων υδατοσφαίρισης γυναικών, είναι το πρωταρχικό πρωτάθλημα της χώρας και διοργανώνεται από την Ρωσική Ομοσπονδία Κολύμβησης (). Το πρωτάθλημα αποτελείται από 10 ομάδες και λειτουργεί με το σύστημα προβιβασμού και υποβιβασμού με την Β΄ Κατηγορία.

Το πρωτάθλημα διοργανώθηκε για πρώτη φορά το 1992 μετά την κατάρρευση της Σοβιετικής Ένωσης και αντικατέστησε το ομώνυμο Πρωτάθλημα Υδατοσφαίρισης Γυναικών. Τα πρωταθλήματα 1997–98, 2001–02 έως 2006–07, 2010–11 έως 2018–19 είχαν την μορφή Όπεν λόγω της συμμετοχής ομάδων από το Καζακστάν, τη Λευκορωσία και το Ουζμπεκιστάν.

Από την έναρξη του πρωταθλήματος το 1992, 5 ομάδες έχουν κερδίσει τον τίτλο με την καλύτερη από αυτές να είναι η Κίνεφ-Σουργκουτνεφτέγκας (19). Η τρέχουσα πρωταθλήτρια είναι η Κίνεφ-Σουργκουτνεφτέγκας, η οποία κέρδισε τον τίτλο την περίοδο 2020−21.
Ωτ-Λουάρ

Η Ωτ-Λουάρ (γαλλικά: "Haute-Loire") είναι γαλλικός νομός που βρίσκεται στην περιοχή Ωβέρνη-Ρον-Αλπ, στα νοτιοανατολικά του Κεντρικού Ορεινού Όγκου (Μασίφ Σαντράλ). Το όνομα του νομού προέρχεται από τον ποταμό Λίγηρα. Πρωτεύουσα είναι το Πουί-αν-Βελαί.

Το Εθνικό Ινστιτούτο Στατιστικής και Οικονομικών Μελετών (INSEE) και το Ταχυδρομείο του αποδίδουν τον κωδικό 43.

Από το 1960 έως το 2015 ήταν νομός της περιοχής Ωβέρνη. Την 1η Ιανουαρίου 2016 η περιοχή Ωβέρνη συγχωνεύτηκε με την περιοχή Ρον-Αλπ και πλέον αποτελούν τη νέα διοικητική περιοχή Ωβέρνη-Ρον-Αλπ.

Οι κάτοικοί του ονομάζονται Αλτιλιζεριέν.
Γιώργος Κουμανάκος

Ο Γιώργος Κουμανάκος (1913 – 2003) ήταν αξιωματικός του Ελληνικού Στρατού και ακτιβιστής για την ειρήνη.

Γεννήθηκε στο Γύθειο το 1913. Πολέμησε στον Β΄ Παγκόσμιο Πόλεμο, στον ελληνικό εμφύλιο πόλεμο ενάντια στους Κομμουνιστές και υπηρέτησε στο Ελληνικό Εκστρατευτικό σώμα στην Κορέα όπου διακρίθηκε. Μέχρι το 1967 είχε προαχθεί στο βαθμό του αντιστράτηγου. Ως αντίπαλος της ελληνικής στρατιωτικής χούντας του 1967-1974, αποσύρθηκε από το στρατό και εξορίστηκε για τρία χρόνια.

Μετά την πτώση της χούντας το 1974, έγινε πρόεδρος του ΟΤΕ και της ΠΥΡΚΑΛ.

Στη δεκαετία του 1980, ήταν γνωστός ακτιβιστής υπέρ του αφοπλισμού και της απόσυρσης των βάσεων των ΗΠΑ από την Ελλάδα. Μαζί με 7 άλλους υψηλόβαθμους στρατηγούς από χώρες του ΝΑΤΟ συνυπέγραψε τη πρωτοβουλία "Στρατηγοί για την Ειρήνη και τον Αφοπλισμό" το 1981. Έγινε μέλος του φίλα προσκείμενου στη Σοβιετική Ένωση Παγκοσμίου Συμβουλίου Ειρήνης.
Βίχοφ

Ο Βίχοφ είναι ένας ποταμός της Έσσης στην Γερμανία . Εκβάλλει στον ποταμό Εμς κοντά στο Μπαντ Εμστάλ - Μερξχάουσεν.
Γερόντισσα Ακυλίνα της Δράμας

Ο Γερόντισσα Ακυλίνα της Δράμας (Θείρα Μικράς Ασίας, 23 Απριλίου 1921 - Δράμα, 16 Νοεμβρίου 2006) ήταν Μικρασιάτισσα Ορθόδοξη μοναχή που έζησε στη Μονή Αναλήψεως του Σωτήρος Δράμας, διατελώντας Ηγουμένη. Επέδειξε σημαντική δράση κατά την Εθνική Αντίσταση.
Καλαθάκι Λήμνου

Το Καλαθάκι Λήμνου είναι λευκό τυρί άλμης με προστατευόμενη ονομασία προέλευσης (ΠΟΠ) το οποίο παράγεται από πρόβειο ή αιγοπρόβειο γάλα στην Λήμνο. Έχει λευκό χρώμα και φέρει μικρές τρύπες γεμάτες λίπος. Έχει γεύση παρόμοια με τη φέτα, αλλά λιγότερο ξινή.
Τβάρντε Πιερνίκι Τόρουν

Η Τβάρντε Πιερνίκι Τόρουν (πολωνικά:"Twarde Pierniki Toruń"), για λόγους χορηγίας ονομάζεται Πόλσκι Τσούκιερ Τόρουν ("Polski Cukier Toruń"), είναι πολωνικός επαγγελματικός σύλλογος καλαθοσφαίρισης, με έδρα το Τόρουν. Η ομάδα αγωνίζεται στο Πρωτάθλημα Καλαθοσφαίρισης Πολωνίας, το υψηλότερο επίπεδο στην Πολωνία. Ο σύλλογος κέρδισε το πρώτο του τρόπαιο το 2018, όταν κέρδισε το Κύπελλο Πολωνίας.
Άλμπα Φλόρες

Η Άλμπα Γκονζάλες Βίγια γεννήθηκε στις 27 Οκτωβρίου 1986, γνωστή ως Άλμπα Φλόρες, είναι η Iσπανίδα ηθοποιός. Είναι πιο γνωστή από τους ρόλους της ως Saray Vargas de Jesús στο "Vis a Vis" και Άγκαθα "Ναϊρόμπι" Χιμένες στην La casa de papel (ελληνικά: "Η τέλεια ληστεία").
Αντάνας Σμετόνα

Ο Αντάνας Σμετόνα (10 Αυγούστου 1874 στο Ουζουλένις - 9 Ιανουαρίου 1944 στο Κλίβελαντ) ήταν Λιθουανός πολιτικός και ένας από τους σημαντικότερους πολιτικούς της μεσοπολεμικής Λιθουανίας. Εξελέγη πρώτος πρόεδρος της Λιθουανίας και υπηρέτησε από τις 4 Απριλίου 1919 μέχρι τις 19 Ιουνίου 1920. Έγινε και πάλι πρόεδρος της χώρας από τις 19 Δεκεμβρίου 1926 μέχρι τις 15 Ιουνίου 1940, πριν την προσάρτηση της χώρας από την Σοβιετική Ένωση. Ήταν ένας από τους σημαντικότερους εθνικιστές στην Λιθουανία. Το 1926 επανήλθε στην εξουσία με πραξικόπημα.
Λίμνη Παράβανι

Η Λίμνη Παράβανι (γεωργ. ფარავნის ტბა) είναι ηφαιστειογενής λίμνη στη Γεωργία, που βρίσκεται στο Υψίπεδο Τζαβαχέτι, ανάμεσα στις οροσειρές Αμπούλ-Σαμσαρί και Τζαβαχέτι. Είναι η μεγαλύτερη λίμνη της χώρας σε έκταση, αλλά είναι σχετικώς αβαθής.
Βελαί

Το Βελαί (γαλλικά: Velay) είναι μια ιστορική περιοχή της Γαλλίας που βρίσκεται στο ανατολικό τμήμα του νομού Ωτ-Λουάρ της περιοχής Ωβέρνη-Ρον-Αλπ και νοτιοανατολικά του Κεντρικού Ορεινού Όγκου (Μασίφ Σαντράλ).

Η επισκοπική κομητεία του Βελαί ήταν για μεγάλο χρονικό διάστημα συνδεδεμένη με την παλιά επαρχία Λανγκεντόκ, της οποίας αποτελούσε το βορειότερο τμήμα. Από το 1790 αποτελεί τα δύο τρίτα του νομού Ωτ-Λουάρ.
Φράγμα του Ενγκούρι

Το Φράγμα του Ενγκούρι είναι ένα υδροηλεκτρικό φράγμα στον ποταμό Ενγκούρι, στη Γεωργία. Σήμερα είναι το δεύτερο υψηλότερο τοξωτό φράγμα από σκυρόδεμα (τσιμέντο) σε ολόκληρο τον κόσμο (μετά το Φράγμα Χσιαογουάν της Κίνας), με ύψος 271,5 μέτρα.. Βρίσκεται σε μικρή απόσταση βορείως από την κωμόπολη Τζβάρι (= «Σταυρός»), σε γεωγραφικές συντεταγμένες πλάτος 42°45΄33΄΄ Βόρειο και μήκος 42°01΄55΄΄ Ανατολικό. Ο υδροηλεκτρικός του σταθμός είναι υπόγειος και βρίσκεται μερικώς στη δεξιά όχθη του ποταμού, στην Αμπχαζία.
Σάντα Κρότσε

Η Σάντα Κρότσε είναι μία από τις έξι "Σεστιέρι" ή "Συνοικίες" στην Βενετία, στην βόρεια Ιταλία. Την περιοχή διοικούσε ο ευγενής και Σταυροφόρος Τζιοβάνι από την οικογένεια Ρενόλντι, την μεγαλύτερη χριστιανική οικογένεια στην Ουγγαρία (1273), η πληροφορία δημοσιοποιήθηκε στο "Βιβλίο των Βενετών ευγενών" στην Φλωρεντία (1866). Βρίσκεται στο βορειοδυτικό τμήμα των Βενετσιάνικων νησιών και χωρίζεται σε δύο τμήματα : το ανατολικό που αναπτύχθηκε τον Μεσαίωνα και το δυτικό που περιλαμβάνει το λιμάνι και το νησί Τρονκέττο από γη που ανακτήθηκε τον 20ο αιώνα. Η περιοχή έχει πολλές στάσεις λεωφορείων και πάρκινγκ, τα τουριστικά αξιοθέατα βρίσκονται στο ανατολικό τμήμα με πολλές Μεσαιωνικές εκκλησίες.
Φράγμα Ατατούρκ

Το Φράγμα Ατατούρκ (τουρκ. "Atatürk Barajı"), αρχικώς γνωστό ως Φράγμα Καράμπαμπα, είναι λιθόρριπτο φράγμα με κεντρικό πυρήνα, στον ποταμό Ευφράτη, στην Περιοχή Νοτιοανατολικής Ανατολίας της Τουρκίας. Κτισμένο τόσο για την παραγωγή ηλεκτρικής ενέργειας, όσο και για την άρδευση των πεδινών καλλιεργειών της περιοχής, μετονομάσθηκε προς τιμή του Μουσταφά Κεμάλ Ατατούρκ, ιδρυτή του σύγχρονου τουρκικού κράτους. Η ανέγερσή του άρχισε το 1983 και ολοκληρώθηκε το 1990. Ο σταθμός παραγωγής υδροηλεκτρικής ενέργειας τέθηκε σε λειτουργία μετά το γέμισμα της τεχνητής λίμνης που δημιουργήθηκε, το 1992. Η λίμνη αυτή είναι η τρίτη μεγαλύτερη τεχνητή λίμνη σε ολόκληρη τη Γη, με έκταση 817 τετραγωνικά χιλιόμετρα.

Το φράγμα βρίσκεται σε απόσταση 23 χλμ. βορειοδυτικά της μικρής πόλης Μπόζοβα και στα σύνορα των επαρχιών Αντιγιαμάν και Σανλιούρφα. Είναι το μεγαλύτερο από τα 22 φράγματα στον Τίγρη και τον Ευφράτη, που συναποτελούν το ολοκληρωμένο «Πρόγραμμα της Νοτιοανατολικής Ανατολίας» (τουρκ. "Güney Doğu Anadolu Projesi", GAP), και ένα από τα μεγαλύτερα φράγματα του κόσμου.

Το ύψος του Φράγματος Ατατούρκ είναι 169 μέτρα και το μήκος του 1.820 μέτρα. Το υδροηλεκτρικό εργοστάσιό του έχει συνολική εγκατεστημένη ισχύ 2.400 MW και παράγει κατά μέσο όρο 8.900 γιγαβατώρες ηλεκτρικής ενέργειας ετησίως. Το συνολικό κόστος του ανήλθε σε περίπου 1,25 δισεκατομμύριο δολάρια ΗΠΑ της εποχής.

Το Φράγμα Ατατούρκ απεικονιζόταν στην πίσω όψη των χαρτονομισμάτων του 1 εκατομμυρίου τουρκικών λιρών από το 1995 έως το 2005 και των χαρτονομισμάτων της 1 νέας τουρκικής λίρας από το 2005 έως το 2009.
Καστέλο

Το Καστέλο είναι η μεγαλύτερη από τις έξι "Σεστιέρι" ή "Συνοικίες" στην Βενετία, πήρε το όνομα της από το νησί Σαν Πιέτρο ντι Καστέλλο στο οποίο υπήρχαν οικισμοί από τον 8ο αιώνα. Στην περιοχή αναπτύχθηκε από τον 13ο αιώνα Ναυπηγείο του Πολεμικού ναυτικού, το οπλοστάσιο που χρησιμοποιούσε στο Καστέλο η Δημοκρατία της Βενετίας ήταν το μεγαλύτερο ναυτικό συγκρότημα στην Ευρώπη. Μία μεγάλη Ελληνική κοινότητα αναπτύχθηκε τα τελευταία χρόνια του Μεσαίωνα και στην Αναγέννηση με 5.000 μέλη. Τα επίκεντρα τους ήταν η Φλαγγίνειος Σχολή που έγινε το Κέντρο Βυζαντινών Σπουδών και η Εκκλησία Αγίου Γεωργίου των Ελλήνων που έγινε η Ιερά Μητρόπολις Ιταλίας και Μελίτης. Στα βόρεια της συνοικίας του Καστέλο υπάρχουν πολλά Μοναστήρια. Ο Ναπολέων Α΄ έκλεισε το οπλοστάσιο και δημιούργησε στην θέση του κήπους, αποστραγγίστηκαν πολλά εδάφη από τότε και δημιουργήθηκε το νησάκι Σάντ' Έλενα.
Π.Σ. Βέροια

Ο Ν.Π.Σ. Βέροια είναι ελληνικός αθλητικός σύλλογος που εδρεύει στη Βέροια και δραστηριοποιείται στο άθλημα του ποδοσφαίρου. Ιδρύθηκε το 2018 με μετονομασία και αλλαγή έδρας του συλλόγου «Α.Σ. Ελπίς Σκουτάρεως».
Ενγκούρι

Ο Ενγκούρι (γεωργιανά: ენგური, αμπχαζικά: Егры, ρωσικά: Ингури) είναι ποταμός της δυτικής Γεωργίας, με μήκος 213 χλμ. (ο δεύτερος μακρύτερος από όσους ρέουν αποκλειστικά στο έδαφος της Γεωργίας).

Πηγάζει στο βορειοανατολικό μέρος της ιστορικής επαρχίας Σβάνετι (Σουανίας), κοντά στην περιοχή Ράτσα και επίσης κοντά στο υψηλότερο βουνό της Γεωργίας, το Σχαρά στον Μείζονα Καύκασο. Διαρρέει αρχικώς ορεινή κοιλάδα με γενική κατεύθυνση προς τα δυτικά, λίγο πριν το μέσο του ρού του στρέφεται προς τα νοτιοδυτικά και τέλος εκβάλλει στην ανατολική ακτή της Μαύρης Θάλασσας, κοντά στο θέρετρο Ανάκλια, σε γεωγραφικές συντεταγμένες πλάτος 42°23΄27΄΄ Βόρειο και μήκος 41°33΄33΄΄ Ανατολικό.

Από την εποχή των εχθροπραξιών μεταξύ Αμπχαζίας και Γεωργίας τη δεκαετία του 1990, τόσο η Γεωργία, όσο και η Αμπχαζία διατηρούν στρατεύματα στις όχθες του ποταμού στον κάτω ρου του, όπου σχηματίζει το νοτιοανατολικότερο όριο της Αμπχαζίας. Η Ρωσία διατηρεί επίσης στρατιωτικές δυνάμεις. Το μοναδικό νομότυπο σημείο διασχίσεως του Ενγκούρι σε αυτό το τμήμα του είναι η μήκους 870 μέτρων Γέφυρα του Ενγκούρι, η οποία κατασκευάσθηκε από Γερμανούς αιχμαλώτους πολέμου από το 1944 μέχρι το 1948. Υπάρχουν πάντως και αρκετά παράτυπα σημεία διασχίσεως του ποταμού.

Ο ποταμός έχει μεγάλη σημασία για την παραγωγή ηλεκτρικής ενέργειας της Γεωργίας, από το 1988, οπότε ολοκληρώθηκε το Φράγμα του Ενγκούρι. Με ύψος 271,5 μέτρα και πλάτος 750, είναι το μεγαλύτερο ανθρώπινο κατασκεύασμα σε ολόκληρο τον Καύκασο. Το υπόγειο υδροηλεκτρικό εργοστάσιό του παράγει περίπου το 40% της εθνικής παραγωγής ηλεκτρικής ενέργειας της Γεωργίας, έχοντας ισχύ 1,32 γιγαβάτ.
Παβέλ Πούμπρλα

Ο Παβέλ Πούμπρλα(γεννημένος στις 13 Ιουνίου 1986) είναι Τσέχος επαγγελματίας παίκτης μπάσκετ για την Μπάσκετμπολ Νύμπουρκ της Τσεχικής Εθνικής Λίγκας Μπάσκετ .
Δημήτρης Λυμπερόπουλος

Ο Δημήτρης Λυμπερόπουλος (Οιχαλία Μεσσηνίας, Σεπτέμβριος 1925 – Αθήνα, 17 Αυγούστου 2019) ήταν Έλληνας δημοσιογράφος, φωτογράφος και συγγραφέας. Ήταν γνωστός για τις δημοσιογραφικές έρευνές του, όπως και τις αποκλειστικές φωτογραφήσεις που πραγματοποίησε κυρίως κατά τη δεκαετία του ’60, καλύπτοντας πολλά σημαντικά αθλητικά, κοσμικά και πολιτικά γεγονότα της εποχής.
Ξινομυζήθρα

Η ξινομυζήθρα είναι τυρί τυρογάλακτος με μερική προσθήκη γάλακτος. Είναι μια ξινή παραλλαγή της Μυζήθρας και παράγεται από γάλα προβατίνων ή/και αιγοειδών. Η αναλογία του πλήρους γάλακτος είναι περίπου 15%. 

Παράγεται κυρίως στο νησί της Κρήτης, αλλά παράγεται και άλλες περιοχές της Ελλάδας. "Η Ξινομυζήθρα Κρήτης" είναι ευρωπαϊκό τυρί Π.Ο.Π..
Σταμάτης Κάρμαντζης

Ο Σταμάτης Κάρμαντζης είναι Έλληνας πολιτικός, νυν Δήμαρχος Χίου και πρώην Βουλευτής.
Μάχη του Μαράουι

Η Μάχη του Μαράουι (στα φιλιππινέζικα: Labanan sa Marawi), (είναι επίσης γνωστή και ως Πολιορκία του Μαράουι και ως Κρίση του Μαράουι -στα φιλιππινέζικα: Pagkubkob sa Marawi και Krisis sa Marawi αντίστοιχα), ήταν ένοπλη σύγκρουση στην πόλη Μαράουι, στις νότιες Φιλιππίνες, ανάμεσα στις δυνάμεις ασφαλείας των Φιλιππίνων και ενόπλων τρομοκρατικών οργανώσεων που σχετίζονται με το Ισλαμικό Κράτος του Ιράκ και του Λεβάντε, όπως η οργάνωση Αμπού Σαγιάφ και η Ομάδα Μαουτέ. 

Η Μάχη του Μαράουι διήρκησε πέντε μήνες: ξεκίνησε στις 23 Μαΐου 2017 και τελείωσε στις 23 Οκτωβρίου του ίδιου έτους. Στη διάρκεια των συγκρούσεων έχασαν τη ζωή τους 168 μέλη των φιλιππινέζικων δυνάμεων ασφαλείας, 978 μέλη των τρομοκρατικών οργανώσεων και 87 πολίτες. 

Σύμφωνα με την Κυβέρνηση των Φιλιππίνων οι συγκρούσεις άρχισαν όταν οι φιλιππινέζικες δυνάμεις ασφαλείας προσπάθησαν να συλλάβουν τον επικεφαλής της τρομοκρατικής οργάνωσης Αμπού Σαγιάφ, Isnilon Hapilon, στο Μαράουι, μετά τις πληροφορίες που είχαν ότι ο Hapilon ήταν στην πόλη πιθανόν για να συναντηθεί με ενόπλους της Ομάδας Μαουτέ.Μέλη της Ομάδας Μαουτέ κατέλαβαν διάφορα κτίρια στην πόλη, μεταξύ των οποίων το Δημαρχείο, το Πανεπιστήμιο, το νοσοκομείο και τις φυλακές. Επίσης πυρπόλησαν το Καθεδρικό της Παναγίας και εκπαιδευτικά ιδρύματα και πήραν ομήρους έναν ιερέα και αρκετούς πιστούς. 
Στις 17 Οκτωβρίου 2017, μια μέρα μετά το θάνατο των στρατιωτικών ηγετών της Ομάδας Μαουτέ και της Οργάνωσης Αμπού Σαγιάφ, Ομάρ Μαουτέ και Isnilon Hapilon, ο Πρόεδρος των Φιλιππίνων Duterte δήλωσε ότι το Μαράουι απελευθερώθηκε από τους τρομοκράτες.
Ελληνιστικός Ιουδαϊσμός

Ο Ελληνιστικός Ιουδαϊσμός ήταν μια μορφή Ιουδαϊσμού στην κλασική αρχαιότητα που συνδύαζε την εβραϊκή θρησκευτική παράδοση με στοιχεία του ελληνικού πολιτισμού. Μέχρι την πτώση της Δυτικής Ρωμαϊκής Αυτοκρατορίας και τις πρώιμες μουσουλμανικές κατακτήσεις της ανατολικής Μεσογείου, τα κύρια κέντρα του Ελληνιστικού Ιουδαϊσμού ήταν η Αλεξάνδρεια της Αιγύπτου και η Αντιόχεια (σήμερα στη νότια Τουρκία), οι δύο κύριοι ελληνικοί αστικοί οικισμοί της Μέσης Ανατολής και της Βόρειας Αφρικής, οι οποίοι ιδρύθηκαν στα τέλη του 4ου αιώνα π.Χ., μετά τις κατακτήσεις του Μεγάλου Αλεξάνδρου. Ο Ελληνιστικός Ιουδαϊσμός επίσης υπήρχε στην Ιερουσαλήμ κατά τη διάρκεια της ιουδαϊκής περιόδου του Δεύτερου Ναού, όπου υπήρξε σύγκρουση μεταξύ των Εξελληνισμένων και των παραδοσιακών (των μερικές φορές αποκαλούμενων Ιουδαϊστών). 

Το σημαντικότερο λογοτεχνικό προϊόν της επαφής του Ιουδαϊσμού της περιόδου του Δεύτερου Ναού και του ελληνιστικού πολιτισμού είναι η Μετάφραση των Εβδομήκοντα της εβραϊκής Βίβλου από την Βιβλική Εβραϊκή γλώσσα και τα βιβλικά Αραμαϊκά στην Κοινή Ελληνική, και πιο συγκεκριμένα, στην εβραϊκή Κοινή Ελληνική. Άξιες αναφοράς επίσης είναι οι φιλοσοφικές και ηθικές πραγματείες του Φίλωνος και τα ιστοριογραφικά έργα των άλλων Ελληνιστικών Εβραίων συγγραφέων. 

Η παρακμή του ελληνιστικού ιουδαϊσμού ξεκίνησε τον 2ο αιώνα και οι αιτίες του δεν είναι ακόμη πλήρως κατανοητές. Ίσως τελικά να περιθωριοποιήθηκε, να απορροφήθηκε εν μέρει ή να έγινε προοδευτικά ο πυρήνας της ελληνόφωνης Πρωτοχριστιανικής Περιόδου, με επίκεντρο την Αντιόχεια και τις παραδόσεις της, όπως η Μελχιτική Ελληνική Καθολική Εκκλησία και η Ελληνική Ορθόδοξη Εκκλησία της Αντιόχειας.
Άαρον Τσελ

Ο Άαρον Τσελ ("Aaron Cel," 4 Μαρτίου 1987) είναι Πολωνός-Γάλλος επαγγελματίας καλαθοσφαιριστής, ο οποίος αγωνίζεται ως πάουερ φόργουορντ για την Πόλσκι Τσούκιερ Τόρουν στο Πρωτάθλημα Πολωνίας.
Μάριο Καμερίνι

Ο Μάριο Καμερίνι (ιταλικά: Mario Camerini), (6 Φεβρουαρίου 1895 - 4 Φεβρουαρίου 1981), ήταν Ιταλός σκηνοθέτης και σεναριογράφος.

Σκηνοθέτησε περίπου 50 ταινίες μέχρι το 1972, μεταξύ των οποίων ο "Οδυσσέας" με τους Αμερικανούς ηθοποιούς Κερκ Ντάγκλας και Άντονι Κουήν, σε μία από τις πρώτες συμπαραγωγές ταινιών μεταξύ Ευρώπης και ΗΠΑ.
Μπόννη του Μπερρύ

Η Μπόννη του Μπερρύ, (Γαλλική γλώσσα : "Bonne", 1362/1365 - 30 Δεκεμβρίου 1435) από τον Οίκο των Βαλουά ήταν κόρη του δούκα του Μπερρύ και με τους γάμους της έγινε πρώτα κόμισσα της Σαβοΐας και μετά κόμισσα του Αρμανιάκ. Ήταν η πρώτη κόρη του Ιωάννη, δούκα του Μπερρύ και της Ιωάννας, κόρης του Ιωάννη Α΄, κόμη του Αρμανιάκ, δισέγγονη του βασιλιά της Γαλλίας Ιωάννη του Αγαθού.